ელიზაბეტ მიჩელი

მინი|ელიზაბეტ მიჩელი
**ელიზაბეტ მიჩელი** (; დ. 27 მარტი, 1970) — ამერიკელი მსახიობი.

## ბიოგრაფია 
ელიზაბეტ ჯოანა რობერტსონი ცნობილი ამერიკელი მსახიობი. განსაკუთრებული პოპულარობა მოიპოვა მთავარი როლით ჯულიეტ ბურკის სახით ABC-ის მისტიკურ დრამატულ სერიალში "Lost" (2006-2010), რისთვისაც იგი დაჯილდოვდა Primetime Emmy Award-ის ნომინაციით. ელიზაბეტს ასევე ჰქონდა მთავარი როლები სატელევიზიო სერიალებში "V" (2009-2010), "Revolution" (2012-2014), "Dead of Summer" (2016), და "The Santa Clauses" (2022-დღემდე), რისთვისაც მიიღო Children's and Family Emmy Award-ის ნომინაცია. მას ჰქონდა განმეორებითი როლები სატელევიზიო სერიალებში "ER" (2000-2001), "Once Upon a Time" (2014), "The Expanse" (2018, 2021), და "Outer Banks" (2021-დღემდე). ელიზაბეტს აგრეთვე როლი აქვს მრავალ ფილმში, მათ შორის "Gia" (1998), "Frequency" (2000), "Nurse Betty" (2000), "The Santa Clause 2" (2002), "The Santa Clause 3": "The Escape Clause" (2006), "Running Scared" ("2006"), "Answers to Nothing" (2011), "The Purge": "Election Year" (2016) და "Queen Bees" (2021).

## ადრეული წლები 
მიტჩელი დაიბადა ლოს-ანჯელესში, კალიფორნიაში. 1970 წელს ელიზაბეტი დედასთან ერთად საცხოვრებლად გადავიდა  დალასში, სადაც 1975 წელს დედამისი დაქორწინდა ჯოზეფ მიტჩელზე. მისი მამინაცვალი, ჯოზეფ დეი მიტჩელი და დედა, ჯოზეფინ მარიან მიტჩელი დალასში დასაქმებულები არიან იურისტებად. ელიზაბეტმა დაამთავრა ბუკერ ტ. ვაშინგტონის საშემსრულებლო და ვიზუალური ხელოვნების საშუალო სკოლა, საჯარო მაგნიტური სკოლა. იგი არის სამი დიდან უფროსი, მისი დები არიან კრისტინა ჰელენ "კრისტი" მიტჩელი და კეთრინ დეი "კეიტ" მიტჩელი. მან ისწავლა სტივენს კოლეჯში, სადაც მიიღო ბაკალავრის ხარისხი სამსახიობო ხელოვნებაში, შემდეგ კი სწავლობდა ბრიტანულ-ამერიკულ დრამის აკადემიაში.

## კარიერა 
მინი|მიტჩელი რევოლუციის პანელზე, WonderCon-ზე 2014 წელს, მსახიობ სტივენ კოლინზთან ერთად
მიტჩელის თეატრალური მიმართულება მოიცავს ექვს წელს დალასის თეატრის ცენტრში და ერთ სეზონს ანკორ თეატრში. მას მნიშვნელოვანი სატელევიზიო როლი ჰქონდა დინა ლის სახით, საპნის ოპერაში "Loving" 1994-დან 1995 წლამდე. 1998 წელს მან მთავარი როლი შეასრულა ფილმში "Gia" და 2000 წელს ფილმში "Frequency".
მინი|მიტჩელი სიეტლში 2008 წელს ბოსტონ რედ სოქსის მხარდამჭერი
2002 წლის ფილმში "The Santa Clause 2", ელიზაბეტმა ითამაშა კეროლ ნიუმანი, რომელიც შემდეგ მისის კლაუსი ხდება. მან ეს როლი გაიმეორა სიქველში, "The Santa Clause 3": "The Escape Clause", რომელიც 2006 წელს გამოვიდა ტელეეკრანებზე. ფილმზე დაფუძნებული შეზღუდული სერიალი, სახელწოდებით "The Santa Clauses", მაყურებელთან წარსდგა 2022 წელს Disney+-ზე, სადაც ელიზაბეტი კვლავ ასრულებდა თავის პერსონაჟს ზემოხსენებული ფილმებიდან. სერიალში შესრულებული სამუშაოსთვის მიტჩელმა მიიღო ბავშვთა და ოჯახის ემის ჯილდოს ნომინაცია გამორჩეული მხარდამჭერი შემსრულებლის კატეგორიაში მე-3 ბავშვთა და ოჯახის ემის 2025 წელს გამართულ დაჯილდოებაზე.

ტელევიზიაში მან ითამაშა ფსიქიატრი კიმ ლეგასპი, კერი უივერის პირველი ქალი პარტნიორი 2000-2001 წლების სეზონში სატელევიზიო სერიალში ER, განმეორებით როლში. მას ჰქონდა ერთეპიზოდიანი როლი House M.D.-ში პაციენტის სახით. 2006 წელს მან ითამაშა ჯულიეტ ბერკი "Lost"-ში, დაწყებული მესამე სეზონის პრემიერიდან "A Tale of Two Cities", როლი, რომელიც მან ოთხი სეზონის განმავლობაში ითამაშა, სამი როგორც მთავარმა პერსონაჟმა და ერთი განმეორებით სტატუსში. იმავე წელს იგი გამოჩნდა კრიმინალურ თრილერში "Running Scared".

2009 წლის მარტში ელიზაბეტი წარსდგა ქასთინგზე ABC-ის სერიალში V, სამეცნიერო-ფანტასტიკის ტელემინისერიალის ხელახლა შესრულებისთვის. მიუხედავად იმისა, რომ ABC-ისა და Warner Bros-ის ოფიციალური პირები ამბობდნენ, რომ ის მხოლოდ სტუმარ ვარსკვლავად იყო ქასთინგზე მოწვეული, განცხადებამ გამოიწვია სპეკულაციები და შეშფოთება, რომ ელიზაბეტის პერსონაჟი მოკვდებოდა "Lost"-ის მეხუთე სეზონის ბოლოს, რომელიც დასრულდა კლიფჰენგერით, რომელმაც მისი პერსონაჟის ბედი გაურკვეველი დატოვა. მიტჩელი შემდგომში დასახელდა წამყვან მსახიობად V-ში და მისი პერსონაჟი მართლაც ამოიღეს "Lost"-ის მეექვსე სეზონის პრემიერაში, მაგრამ დაბრუნდა ორნაწილიან სერიალის ფინალში. V გაგრძელდა კიდევ ერთი სეზონი, რომლის პრემიერაც 2011 წლის 4 იანვარს შედგა.

2011 წელს ელიზაბეტს ჰქონდა როგორც სტუმრის ასევე მთავარი როლი "Law & Order": "Special Victims Unit"-ში, სადაც ასრულებდა ჯუნ ფრაის. 2012 წელს ის შეუერთდა სერიალ "Revolution"-ის შემადგენლობას როგორც რეიჩელ მეთისონი, მან ჩაანაცვლა მსახიობი ანდრეა როსი. სერიალის პრემიერა შედგა 2012 წლის 17 სექტემბერს და დასრულდა 2014 წლის მაისში. 2014  წლის ბოლოს მან განმეორებით როლი შეასრულა როგორც სნოუ ქვინი სატელევიზიო ფენტეზი სერიალში "Once Upon a Time 2".

2016 წელს ელიზაბეტი ასრულებდა აშშ-ს სენატორ შარლინ "ჩარლი" როანის როლს სამეცნიერო-ფანტასტიკურ საშინელებათა ფილმში "The Purge: Election Year". ასევე იმავე წელს ცნობილი გახდა, რომ მიტჩელი შეუერთდებოდა "Freeform"-ის ზებუნებრივი საშინელებათა სერიალის "Dead of Summer"-ის  მთავარ შემადგენლობას, სადაც ასრულებდა დებ კარპენტერს. სერიალი დასრულდა ერთი სეზონის შემდეგ.

2018 წელს ელიზაბეტმა ითამაშა ანა ვოლოვოდოვი "The Expanse"-ის მესამე სეზონში.. მან კამეო შეასრულა სერიალის საბოლოო სეზონის მესამე ეპიზოდში 2021 წელს.
ასევე 2021 წელს, ის გამოჩნდა ფილმში "Queen Bees" და Netflix-ის სერიალის Outer Banks მეორე სეზონში. 2022 წელს ელიზაბეტი შეუერთდა "FBI: International"-ს განმეორებითი როლით როგორც ანჯელა კასიდი, მთავრობის აგენტი და მთავარი პერსონაჟის სკოტ ფორესტერის დიდი ხნის დაკარგული დედა.

## პირადი ცხოვრება 
2000 წელს "The Linda McCartney Story"-ის გადაღებისას ელიზაბეტმა და მისმა თანავარსკვლავმა გარი ბეიქუელმა დაიწყეს შეხვედრა და გარკვეული პერიოდის შემდეგ დაინიშნენ, თუმცა მათ 2002 წელს ურთიერთობა დასრულეს.

2004 წელს მიტჩელი გათხოვდა იმპროვიზაციის მსახიობ კრის სოლდევილაზე და სახცოვრებლად ერთად გადავიდნენ ბეინბრიჯ აილენდზე, ვაშინგტონში, მათ ვაჟთან ერთად, რომელიც 2005 წელს დაიბადა.

## სქოლიო
კატეგორია:ამერიკელი მსახიობები
კატეგორია:ამერიკელი ქალი მსახიობები
კატეგორია:XXI საუკუნის ამერიკელი მსახიობები
კატეგორია:დაბადებული 27 მარტი
კატეგორია:დაბადებული 1970
კატეგორია:ცოცხალი ადამიანები